શ્રીલંકા ક્રિકેટ (એસએલસી)નાં સૂત્રોએ જણાવ્યું કે અમે આ શ્રેણીની તૈયારીઓ શરૂ કરી દીધી છે, પરંતુ આ અંગેની જાણકારી પીસીબી ટાસ્કફોર્સ ચેરમેન જાઇલ્સ ક્લાર્ક તરફથી સત્તાવાર નિવેદન પછી જ અપાશે. આ શ્રેણીનું પ્રસારણ દુબઈ સ્થિત પ્રસારણકર્તા ટેન સ્પોર્ટ્સ દ્વારા કરાશે, જેનો અર્થ એ છે કે પીસીબીએ પોતાની આવક અંગે સમજૂતી કરવી નહીં પડે. બીસીસીઆઇના એક સિનિયર અધિકારીએ કહ્યું કે જો ભારતમાં શ્રેણીનું આયોજન થયું હોત તો તેનું પ્રસારણ સ્ટાર સ્પોર્ટ્સ કરત, કારણ કે તેમની પાસે ભારતની ઘરેલુ શ્રેણીઓના પ્રસારણના અધિકાર છે. જો આપણે આ શ્રેણીને પાકિસ્તાનની ઘરેલુ શ્રેણી કહીએ તો એમાં કાનૂની ગૂંચવણો ઊભી થાત.